**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai - jogi*** | 2021.03….. | ……………………………..  dr. Horváth Éva |
| ***gazdasági - pénzügyi*** | 2021.03….. | ……………………………...  Zámodics Péter |

|  |  |
| --- | --- |
| **rendelet-tervezet száma: 1 db** | |
| Rendelet-tervezet tárgya:  A személyes gondoskodást nyújtó ellátásokról szóló 11/2015.(V.6.) önkormányzati rendelet módosítása | Rendeletet kapja:   * Önkormányzati Iroda – 2 pld * Pénzügyi Iroda – 1 pld * Közigazgatási és Szociális Iroda – 1 pld * Szociális Alapszolg. Központ – 1 pld * társult önkormányzatok – e-mail |

**A Polgármester elé terjeszthető:**

jegyző

Előzetes hatásvizsgálat

A személyes gondoskodást nyújtó ellátásokról szóló 11/2015.(V.6.) önkormányzati rendelet módosítása tárgyában

|  |  |
| --- | --- |
| 1. társadalmi hatásai: | nem releváns |
| 1. gazdasági hatásai: | nincs |
| 1. költségvetési hatásai: | nincs |
| * 1. az intézkedés költségvetési egyenlegrontó hatása: |  |
| * 1. az intézkedés egyenlegrontó hatásának fedezete a költségvetésben: |  |
| * 1. az intézkedési költségvetési egyenlegjavító hatása: |  |
| * 1. az intézkedés egyenlegjavító hatásának figyelembevétele a költségvetésben: | - |
| * 1. teljes hatás: | - |
| * 1. teljes hatás az elfogadott költségvetéshez képest: | - |
| 1. környezeti következményei: | nincs |
| 1. egészségi következményei: | közegészségügyi szabályok szigorúbb érvényesítése |
| 1. adminisztratív terheket befolyásoló hatásai: | nincs |
| 1. jogszabály megalkotásának szükségessége, a jogalkotás elmaradásának várható következménye: | * étkezés ellátás megszüntetési okok bővülése: közegészségügyi szabályok megsértése * térítési díj méltányosságból történő csökkentésének, elengedésének szabályozása |
| 1. a jogszabály alkalmazásához szükséges személyi, szervezeti, tárgyi és pénzügyi feltételek: | biztosítottak |
| 1. egyéb: | - |

INDOKOLÁS

A személyes gondoskodást nyújtó ellátásokról szóló 11/2015.(V.6.) önkormányzati rendelet (a továbbiakban: Rendelet) módosítására okot adó körülmények:

1. Az ebéd elvitelét, valamint kiszállítását kérelmezők esetében sajnos nem ritka eset, hogy a csere éthordókat piszkosan, esetleg ételmaradékkal adják át a dolgozóknak, ez többszöri szóbeli figyelmeztetés ellenére is előfordul, közegészségügyi – járványügyi szempontból megengedhetetlen az ilyen éthordók intézményekbe való bevitele (Rendelet 6. §).

2. A Szociális Alapszolgáltatási Központnál igénybevett szolgáltatásokra megállapított személyi térítési díj méltányosságból történő elengedésének, csökkentésének szabályozása pontosítást igényel, valamint meg kell határoznunk a Rendeletben a méltányosság szempontjait is (Rendelet 9. §).

Fentiek alapján Mór Városi Önkormányzat Képviselő-testületének hatáskörében eljáró polgármester 101/2021. (II.15.) határozatával jóváhagyta a Rendeletnek a határozat 1. melléklete szerinti módosítását, valamint felkérte a munkaszervezet vezetőjét, Mór Városi Önkormányzat jegyzőjét, hogy keresse meg a Mór Mikrokörzeti Szociális Intézményi Társulás szociális ellátások vonatkozásában társult önkormányzatainak polgármestereit a képviselő-testületek Rendelet módosító javaslattal kapcsolatos véleményének beszerzése céljából.

A társult önkormányzatok képviselő-testületei határidőn belül nem küldték meg döntésüket.

**Mór Városi Önkormányzat Képviselő-testületének**

**…/2021. (III.26.) önkormányzati rendelete**

***a személyes gondoskodást nyújtó ellátásokról szóló 11/2015.(V.6.) önkormányzati rendelet módosításáról***

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában és (2) bekezdés f) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a Mór Mikrokörzeti Szociális Intézményi Társulásban résztvevő helyi önkormányzatok képviselő-testületeinek a jogalkotásról szóló 2010. évi CXXX. törvény 5. § (5) bekezdésében meghatározott hozzájárulásával a következőket rendeli el:

**1. §** Mór Városi Önkormányzat Képviselő-testületének a személyes gondoskodást nyújtó ellátásokról szóló 11/2015. (V.6.) önkormányzati rendelete (a továbbiakban: Rendelet) 6. §-a a következő e) ponttal egészül ki:

*[Az ellátást az intézményvezető azonnali hatállyal megszünteti, ha]*

*„e) a szociális étkeztetést igénybevevő ebéd elvitele, valamint ebéd kiszállítása esetén írásbeli felszólítást követően ismételten nem tartja be a közegészségügyi-járványügyi szabályokat.”*

**2. §** (1)A Rendelet9. § (4) bekezdése helyébe a következő rendelkezés lép:

*„(4) A jogosult a megállapított személyi térítési díj ellen jogorvoslattal élhet. A jogorvoslati kérelmet írásban kell benyújtani az intézményvezetőnél. Az intézményvezető köteles 3 napon belül továbbítani a jogorvoslati kérelmet a Mór Mikrokörzeti Szociális Intézményi Társulás Társulási Tanácsa elnökének, aki a kérelmet a Társulási Tanács elé terjeszti. A Társulási Tanács a kérelem benyújtását követő soros ülésén méltányossági alapon dönt a személyi térítési díj csökkentéséről vagy elengedéséről.”*

(2) A Rendelet 9. §-a a következő (5) – (6) bekezdésekkel egészül ki:

*„(5) Méltányosság szempontjai különösen:*

*a) krízishelyzet fennállása,*

*b) ha a jogosult időszakosan létfenntartási gondokkal küzd,*

*c) súlyos egészségügyi állapot,*

*d) ha az étkeztetés, házi segítségnyújtás, nappali ellátás megszűnése veszélyezteti az ellátott életét.*

*(6) A személyi térítési díj csökkentése vagy elengedése az erre vonatkozó kérelem benyújtása hónapjának első napjától* *a méltányossági ok fennállásáig, de legfeljebb a következő év április 30. napjáig állapítható meg.”*

**3. §** Ez a rendelet a kihirdetést követő napon lép hatályba.

Fenyves Péter Dr. Taba Nikoletta

polgármester jegyző

Záradék:

A rendeletet 2021. március 26. napján kihirdettem.

Dr. Taba Nikoletta

jegyző